PREDLOG

Na osnovu člana 171 stav 5 Zakona o planiranju prostora i izgradnju objekata (‚‚Službeni list CG‚‚, broj 64/17, 44/18, 63/18 i 82/20), člana 35 Statuta Opštine Andrijevica (‚‚Službeni list CG – opštinski propisi‚‚ broj 32/18), Skupština opštine Andrijevica, uz prethodnu saglasnost Ministarstva ekologije, prostornog planiranja i urbanizma broj\_\_\_\_\_\_\_\_, od \_\_\_\_\_\_\_\_\_\_\_\_na sjednici održanoj \_\_\_\_\_\_\_\_\_\_\_\_2021. godine, donijela je

**O D L U K U**

**O OBEZBJEĐIVANJU ALTERNATIVNOG SMJEŠTAJA**

**I OSNOVNE ODREDBE**

**Predmet odluke**

**Član 1**

Ovom odlukom uređuju se: bliži uslovi, način, postupak i kriterijumi za obezbjeđivanje alternativnog smještaja vlasniku bespravnog objekta osnovnog stanovanja i članovima njegovog porodičnog domaćinstva (u daljem tekstu: korisnik alternativnog smještaja), u slučaju donošenja rješenja o uklanjanju bespravnog objekta.

**Pojam alternativnog smještaja**

**Član 2**

1. Alternativni smještaj u smislu ove odluke, je oblik obezbjeđivanja privremenog stanovanja odgovarjaućeg standarda, u skladu sa mogućnostima Opštine Andrijevica (u daljem tekstgu: opština).
2. Izuzetno od stava 1 ovog člana, obezbjeđivanje alternativnog smještaja može biti obezbjeđivanje pomoći za trajno rješavanje stambenog pitanja, u skladu sa ovom odlukom.

 **Upotreba rodno osjetljivog jezika**

**Član 3**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rfodu.

**Nadležnost za donošenje rješenja**

**Ćlan 4**

Prije izvršenja rješenja o uklanjanju bespravnog objekta, organ lokalne uprave nadležan za poslove uređenja prostora (u daljem tekstu: nadležni organ), donosi rješenje o načinu obezbjeđivanja odnosno vrsti alternativnog smještaja.

**II NAČIN OBEZBJEĐIVANJU SREDSTAVA ZA ALTERNATIVNI SMJEŠTAJ I KRITERIJUMI KORIŠĆENJA SREDSTAVA**

**Izvori sredstava**

**Član 5**

Sredstva za obezbjeđivanje alternativnog smještaja, u skladu sa ovom odlukom, mogu se obezbijediti iz:

1. Budđeta opštine, odnosno sredstava ostvarenih u postupku legalizacije bespravnih objekata;
2. Donacije;
3. Drugih izvora u skladu sa zakonom.

**Načini obezbjeđivanja alternativnog smještaja**

**Član 6**

Alternativni smještaj može se obezbijediti na jedan od sledećih načina:

1. Davanjem naknade za zakupninu stana;
2. Davanjem stana iz stambenog fonda opštine u zakup; i
3. Davanjem sredstava za kupovinu građevinskog materijala.

**III PROCEDURA UTVRĐIVANJA NAČINA OBEZBJEĐIVANJA ALTERNATIVNOG SMJEŠTAJA**

1. **Naknada za zakupninu stana**

**Član 7**

1. Korisnik alternativnog smještaja u svoje ime zaključuje ugovor o zakupu stana sa trećim licem, u skladu sa zakonom.
2. Korisnik alternativnog smještaja dostavlja nadležnom organu:
* Ugovor o zakupu stana;
* Fotokopiju lične karte;
* Broj tekućeg računa.

**Član 8**

1. Nadležni organ donosi rješenje kojim je utvrđen vid alternativnog smještaja davanjem naknade za zakupninu stana, koje obavezno sadrži:
* Ime i prezime korisnika alternativnog smještaja;
* Odobreni mjesečni iznos utvrđen na osnovu ispunjenosti kriterijuma ove odluke saglasno članu 25 stav 1 i površine zakupljenog stana;
* Period za koji je utvrđena dodjela naknade za zakupninu stana;
* Podatke o individualizaciju zakupljenog stambenog prostora;
* Broj tekućeg računa za uplatu sredstava.
1. Nadležni organ dostavlja rješenje iz stava 1 ovog člana organu lokalne uprave nadležnom za poslove finansija, koji na osnovu istog vrši mjesečnu uplatu sredstava na račun korisnika alternativnog smještaja.

**Član 9**

1. Naknada za zakupninu stana daje se na period od najduže šest mjeseci, uz mogućnost produžavanja roka za narednih šest mjeseci do maksimalno tri godine.
2. Nakon isteka roka od šest mjeseci nadležni organ za svakog korisnika alternativnog smještaja provjerava da li i dalje ispunjava uslove za ostvarivanje prava na alternativni smještaj.
3. Korisnik alternativnog smještaja dužan je da u postupku provjere iz stava 2 ovog člana, dostavi:
* Ugovor o zakupu stana,
* Dokaz da on, odnosno član njegovog domaćinstva ne posjeduje stambeni objekat odnosno stambenu jedinicu.
1. Ako se u slučaju provjere iz stava 2 ovog člana utvrdi da korisnik alternativnog smještaja i dalje ispunjava uslove, nadležni organ donosi rješenje kojim se produžuje rok važenja rješenja iz člana 8 stav 1 ove odluke, ali ne duže od šest mjeseci.
2. **Zakup stana iz stambenog fonda opštine**

**Član 10**

1. Alternativni smještaj može se obezbijediti iz stambenog fonda opštine, davanjem stambenih jedinica u zakup.
2. Za potrebe rješavanja pitanja alternativnog smještaja, prethodnu odluku kojom se uređuje raspolaganje stambenim jedinicama iz stambenog fonda opštine, donosi Skupština opštine.
3. Stambeni objekat daje se u zakup na rok ne duži od šest mjeseci, sa mogućnošću produženja roka ali ne duže od tri godine.

**Zakupnina**

**Član 11**

1. Za korišćenje stambenog objekta plaća se zakupnina.
2. Visina zakupa utvrđuje se saglasno kriterijumima iz ove odluke u zavisnosti od površine stana koji se daje u zakup.
3. Za korisnika alternativnog smještaja maksimalna visina zakupnine iznosi 50% tržišne cijene zakupa u IV zoni.
4. Zakupnina ne može biti manja od iznosa potrebnog za izmirenje troškova redovnog održavanja stambenog objekta, u skladu sa zakonima kojima se uređuju prava i obaveze etažnih vlasnika u pogledu održavanja stambene zgrade i zajedničkih djelova stambene zgrade.

**Član 12**

1. Nadležni organ donosi rješenje kojim je utvrđen vid alternativnog smještaja davanjemm opštinskog stana u zakup, koje obavezno sadrži:

- ime i prezime korisnika alternativnog smještaja;

- Podatke o individualizaciji stambenog prostora;

- Period važenja zakupa opštinskog stana;

- Mjesečni iznos zakupnine;

- Rok za uplatu zakupnine;

- Broj računa opštine na koji se uplaćuju sredstva za zakaupninu.

1. Rješenje iz stave 1 ovog člana, nadležni organ dostavlja organu nadležnom za upravljanja stambenim fondom opštine, radi zaključivanja ugovora o zakupu stana.

**Ugovor o zakupu**

**Član 13**

1. Ugovor o zakupu stana iz stambenog fonda opštine zaključuju organ nadležan za upravljanje stambenim fondom opštine i korisnik alternativnog smještaja, u roku od tri dana od dana pravosnažnosti rješenja iz člana 12 ove odluke.
2. Ugovor o zakupu stana zaključuje se na rok od najduže šest mjeseci, uz mogućnost produžavanja roka za narednih šest mjeseci do maksimalno tri godine.
3. Na pitanja vezano za ugovor o zakupu stana, koja nisu outvrđena ovom odlukom, primjenjuju se odredbe zakona kojima se uređuju obligacioni odnosi.

**Produžavanje rokova za zakup stana**

**Član 14**

1. Nakon isteka roka od šest mjeseci, nadležni organ za svakog korisnika alternativnog smještaja provjerava da li i dalje ispunjava uslove za ostvarivanje prava na alternatini smještaj putem zakupa stana iz fonda opštine.
2. Korisnik alternativnog smještaja dužan je, da u postupku provjere iz stava 1 ovog člana, dostavi dokaz da on odnosno član njegovog domaćinstva ne posjeduje stambeni objekat odnosno stambenu jedinicu.
3. Ako se u slučaju provjere iz stava 1 ovog člana utvrdi da korisnik alternativnog smještaja i dalje ispunjava uslove, nadležni organ donosi rješenje iz člana 12 stav 1 ove odluke, sa rokom ne dužim od šest mjeseci.
4. Rješenje iz stave 1 ovog člana, nadležni organ dostavlja organu nadležnom za upravljanje stambenim fondom opštine, koji na osnovu istog produžava ugovor o zakupu stana.
5. **Sredstva za kupovinu građevinskog materijala**

**Član 15**

1. Davanje sredstava za kupovinu građevinskog materijala predstavlja vid pomoći opštine u cilju trajnog rješavanja stambenog pitanja korisnika alternativnog smještaja.
2. Obezbjeđivanje alternativnog smještaja putem davanja sredstava za kupovinu građevinskog materijala, smatra se konačno riješenim pitanjem u odnosu na konkretnog korisnika alternativnog smještaja.

**Član 16**

1. Korisniku alternativnog smještaja koji ispunjava uslove za obezbjeđivanje alternativnog smještaja na neki od načina predviđenih u članu 6 stav 1 tač. 1, 2 i 3 može se, uz njegov pristanak, obezbijediti alternativni smještaj davanjem sredstava za kupovinu građevinskog materijala i ako je prijava građenja predata nadležnom inspekciskom organu, jer je tek nakon toga moguće, shodno zakonu, započeti građenje objekta .
2. Korisnik alternativnog smještaja ispunjava uslove za davanje sredstava za kupovinu građevinskog materijala , ako nadležnom organu podnese saglasnost glavnog gradskog arhitekte na idejni projekat, kao i revidovani glavni projekat.

**Član 17**

1. Nadležni organ donosi rješenje kojim se utvrđuje vid alternativnog smještaja davanjem sredstava za kupovinu građevinskog materijala, koje obavezno sadrži:
* ime i prezime korisnika alternativnog smještaja;
* naznaku da se gradi objekat osnovnog stanovanja sa podacima o individualizaciji urbanističke parcele na kojoj se gradi objekat osnovnog stanovanja;
* odobreni iznos sredstava utvrđen na osnovu ispunjenosti kriterijuma ove odluke, a saglasno članu 25 stav 3 ove odluke;
* broj tekućeg računa za uplatu sredstava.
1. Nadležni organ dostavlja rješenje iz stave 1 ovog člana organu lokalne uprave nadležnom za poslove finansija, koji na osnovu istog vrši uplatu cjelokupnog iznosa sredstava.

**IV KRITERIJUMI I USLOVI ZA UTVRĐIVANJE NAČINA OBEZBJEĐIVANJA ALTERNATIVNOG SMJEŠTAJA**

**Kriterijumi**

**Član 18**

Obezbjeđivanje alternativnog smještaja vrši se primjenom sledećih kriterijuma:

1. Broj članova porodičnog domaćinstva,
2. Visina prihoda;
3. Imovinsko stanje;
4. Invalidnost;
5. Zdravstveno stanje i
6. Godina starosti.

**Bliži uslovi za ispunjavanje kriterijuma Broj članova porodičnog domaćinstva**

**Član 19**

Broj članova porodičnog domaćinstva vrednuje se na sledeći način:

1. 5 bodova za jednočlano porodično domaćinstvo;
2. 10 bodova za porodično domaćinstvo sa dva člana;
3. 12 bodova za porodično domaćinstvo sa tri člana;
4. 15 bodova za porodično domaćinstvo za četiri člana;
5. 20 bodova za porodično domaćinstvo sa pet i više članova

Broj članova domaćinstva dokazuje se dostavljanjem uvjerenja o kućnoj zajednici, ovjerenim od strane organa lokalne uprave ili dostavljene u vidu notarskog zapisa.

**Visina prihoda**

**Član 20**

Visina prihoda vrednuje se na način:

1. 20 bodova, ako korisnik alternativnog smještaja odnosno porodično domaćinstvo nema prihoda;
2. 15 bodova, ako korisnik alternativnog smještaja ima mjesečni prihod veći od iznosa materijalnog obezbješenja utvrđenog zakonom kojim se uređuju prava iz socijalne zaštite.

Visina prihoda dokazuje se uvjerenjem Centra za socijalni rad, Fonda za penzijsko i invalidsko osiguranje Crne Gore, odnosno potvrdom poslodavca.

**Imovinsko stanje**

**Član 21**

Imovinsko stanje vrednuje se na način:

1) 20 bodova ako korisnik alternativnog smještaja ili članovi njegovog porodičnog domaćinstva nemaju u svojini poslovni objekat, građevinsko zemljište, poljoprivredno zemljište, odnosno privredne šume na teritoriji Crne Gore;

2) 10 bodova, ako korisnik alternativnog smještaja ili članovi njegovog porodičnog domaćinstva imaju u svojini poslovni objekat, građevinsko zemljište, poljoprivredno zemljište, odnosno privredne šume na teritoriji Crne Gore u površini do:

* Za pojedinca: poslovni objekat do 4 m2 neto, građevinsko zemljište do 200 m2, poljoprivredno zemljište odnosno privredne šume do 20 ari;
* Za porodično domaćinstvo sa dva člana: poslovni objekat do 5 m2 neto građevinsko zemljište do 250 m2, poljoprivredno zemljište odnosno privredne šume 30 ari;
* Za porodično domaćinstvo sa tri člana: poslovni objekat do 6 m2, građevinsko zemljište do 300 m2, poljoprivredno zemljište odnosno privredne šume do 40 ari;
* Za porodično domaćinstvo sa četiri člana: poslovni objekat do 7 m2, građevinsko zemljište do 350 m2, poljoprivredno zemljište odnosno privredne šume do 50 ari;
* Za porodično domaćinstvo sa pet i više članova: poslovni objekat do 8 m2, građevinsko zemljište do 400 m2, poljoprivredno zemljište odnosno privredne šume do 60 ari.

3) 5 bodova ako korisnik alternativnog smještaja ili članovi njegovog porodičnog domaćinstva imaju u svojini: poslovni objekat, građevinsko zemljište, poljoprivredno zemljište odnosno privredne šume na teritoriji Crne Gore u površini do:

 - za pojedinca: poslovni objekat do 5 m2, građevinsko zemljište do 250 m2, poljoprivredno zemljište odnosno privredne šume do 30 ari;

- za porodično domaćinstvo sa dva člana: poslovni objekat do 6 m2, građevinsko zemljište do 300 m2, poljoprivredno zemljište odnosno privredne šume do 40 ari;

- za porodično domaćinstvo sa tri člana: poslovni objekat do 7 m2, građevinsko zemljište do 350 m2, poljoprivredno zemljište odnosno privredne šume do 50 ari;

- za porodično domaćinstvo sa četiri člana: poslovni objekat do 8 m2, građevinsko zemljište do 400 m2, poljoprivredno zemljište odnosno privredne šume do 60 ari;

Za porodično domaćinstvo sa pet i više članova: poslovni objekat do 10 m2, građevinsko zemljište do 450 m2, poljoprivredno zemljište odnosno privredne šume do 70 ari.

Imovinsko stanje dokazuje se izvodom iz katastra nepokretnosti ili druge odgovarajuće evidencije.

Korisnik alternativnog smještaja i članovi njegovog porodičnog domaćinstva koji nijesu državljani Crne Gore, pored dokaza iz stave 2 ovog člana, dostavljaju i dokaz o imovinskom stanju izdat od nadležnog organa države porijekla

**Invalidnost**

**Član 22**

1. Korisniku alternativnog smještaja odnosno članu njegovog porodičnog domaćinstva koji je korisnik prava na ličnu invalidninu, saglasno propisima iz socijalne i dječije zaštite, pripada 15 bodova.
2. U slučaju kada više lica ispunjava uslov e iz stava 1 ovog člana, ukupan broj bodova koji se dodjeljuje je 15.
3. Invalidsnost se dokazuje ovjerenom kopijom rješenja o ostvarivanju prava iz stava 1 ovog člana.

**Zdravstveno stanje**

**Član 23**

1. Korisniku alternativnog smještaja odnosno članu njegovog porodičnog domaćinstva koji je korisnik prava na dodatak za tuđu njegu i pomoć, saglasno propisima iz socijalne i dječije zaštite, pripada 10 bodova.
2. U slučaju kada više lica ispunjava uslove iz stave 1 ovog člana, ukupan broj bodova koji se dodjeljuje je 10.
3. Zdravstveno stanje se dokazuje ovjerenom kopijom rješenja o ostvarivanju prava iz stave 1 ovog člana.

**Godine starosti**

**Član 24**

1. Korisniku alternativnog smještaja pripada 10 bodova, u slučaju kada je on ili član njegovog porodičnog domaćinstva stariji od 65, odnosno mlađi od 15 godina života.
2. U slučaju kada više lica ispunjava uslove iz stava 1 ovog člana, ukupan broj bodova koji se dodjeljuje je 10.
3. Godine starosti dokazuju se fotokopijom lične karte, pasoša ili izvodom iz matičnog registra rođenih.

**V PRIMJENA KRITERIJUMA ZA UTVRĐIVANJE NAČINA OBEZBJEĐIVANJA ALTERNATIVNOG SMJEŠTAJA**

**Obim prava**

**Član 25**

1. Iznos naknade za zakupninu stana za jednočlano domaćinstvo daje se u maksimalnom mjesečnom iznosu do 50,00 €, uz uvećanje do 25,00 € za svakog sledećeg člana domaćinstva, pri čemu maksimalni mjesečni iznos naknade ne može biti veći od 150,00€.
2. Korisniku alternativnog smještaja može se plaćati naknada za zakupninu stana, odnosno dati stan iz stambenog fonda opštine u zakup ili na korišćenje u neto površini najviše do 25 m2 za jednočlano porodično domaćinstvo, odnosno najviše 7 m2 neto sa svakog sledećeg člana porodičnog domaćinstva, a najviše do 85 m2 neto.
3. Sredstva za kupovinu građevinskog materijala daju se u maksimalnom iznosu do 1.800,00 za jednočlano domaćinstvo, uz uvećavanje od 90,00 € za svakog sledećeg člana domaćinstva, pri čemu maksimalni iznos dodijeljenih sredstava ne može biti veći od 5.400,00 €.

**Bodovanje**

**Član 26**

1. Korisniku alternativnog smještaja koji ima od 5 do 30 bodova, alternativni smještaj obezbjeđuje se davanjem naknade za zakupninu stana u iznosu od 50% od cijene zakupnine koja se plaća za zakup stana u IV zoni, za stan određene površine.
2. Ukoliko opština ima raspoloživih stanova, korisniku iz stava 1 ovog člana alternativni smještaj obezbjeđuje se davanjem u zakup stana iz stambenog fonda opštine, uz obavezu da opštini plaća zakupninu u iznosu od 50% od tržišne cijene zakupnine, koja se plaća za zakup stana u IV zoni za stan srazmjerne površine.
3. Korisniku alternativnog smještaja iz stava 1 ovog člana koji ispunjava uslove iz člana 16 ove odluke, alternativni smještaj može se uz njegov pristanak, obezbijediti davanjem sredstava za kupovinu građevinskog materijala, uz obavezu da dodijeljena sredstva vrati opštini u najviše 36 jednakih rata, odnosno da vrati cjelokupan iznos dodijeljenih sredstava najkasnije za tri godine od dana preuzimanja sredstava

**Član 27**

1. Korisniku alternativnog smještaja koji ima od 30 do 50 bodova alternativni smještaj obezbjeđuje se davanjem naknade za zakupninu stana u iznosu od 80% od cijene zakupnine koja se plaća za zakup stana u IV zoni za stan srazamjerne površine.
2. Ukoliko opština ima raspoloživih stanova, korisniku iz stave 1 ovog člana alternativni smještaj obezbjeđuje se davanjem u zakup stana iz stambenog fonda opštine, uz obavezu da opštini plaća zakupninu u iznosu od 50% od tržišne cijene zakupnine koja se plaća za zakup stana u IV zoni za stan srazmjerne površine.
3. Korisniku alternativnog smještaja iz stava 1 ovog člana koji ispunjava uslove iz člana 16 ove odluke, alternativni smještaj može se, uz njegov pristanak, obezbijediti davanjem sredstava za kupovinu građevinskog materijala, uz obavezu da vrati opštini 50% dodijeljenih sredstava a najviše 36 jednakih rata, odnosno da vrati polovinu iznosa dodijljenih sredstava, najkasnije za tri godine od dana preuzimanja sredstava.

**Član 28**

1. Korisniku alternativnog smještaja koji ima više od 50 bodova, alternativni smještaj obezbjeđuje se davanjem naknade za zakupninu stana u iznosu od 100% od cijene zakupnine koja se plaća za zakup stana u IV gradskoj zoni za stan srazmjerne površine.
2. Ukoliko opština ima raspoloživih stanova, korisniku iz stava 1 ovog člana alternativni smještaj obezbjeđuje se davanjem u zakup stana iz stambenog fonda opštine, uz obavezu da opštini plaća zakupninu u visini iznosa potrebnog za izmirivanje troškova redovnog održavanja stambenog objekta, u skladu sa zakonom kojim se uređiju prava i obaveze etažnih vlasnika u pogledu održavanja stambene zgrade i zajedničkih djelova stambene zgrade.
3. Korisniku alternativnog smještaja iz stava 1 ovog člana, koji ispunjava uslove iz člana 16 ove odluke alternativni smještaj može se, uz njegov pristanak , obezbijediti davanjem sredstava za kupovinu građevinskog materijala, bez obaveze vraćanja dodijeljenih sredstava.

**Član 29**

Rješenje koje je nadležni organ donio u smislu člana 26 stav 2 i 3 i člana 27 stav 2 i 3 ove odluke, predstavlja izvršnu ispravu u izvršnom postupku.

**VI REVIZIJA I PRESTANAK PRAVA NA ALTERNATIVNI SMJEŠTAJ**

**Član 30**

1. Korisniku alternativnog smještaja može se obezbijediti samo jedan od vidova alternativnog smještaja.
2. U slučaju da vlasnik neformalnog objekta odbije utvrđeni vid alternativnog smještaja, smatraće se da mu je alternativni smještaj obezbijeđen.

**Revizija**

**Član 31**

1. Nadležni organ je dužan da vrši reviziju alternativnog smještaja.
2. Revizija alternativnog smještaja je stalni zadatak koji se vrši kroz provjeru priložene dokumentacije izdate od nadležnih opštinskih organa i organa uprave, kao i direktne provjere na terenu.
3. Revizija se vrši na osnovu dobijenih podataka od:
* Organa lokalne uprave nadležnog za poslove socijalne i dječije zaštite;
* Organa uprave nadležnog za poslove državnog premjera i katastra;
* Organa lokalne uprave nadležnog za utvrđivanje, naplatu i kontrolu lokalnih javnih prihoda;
* Korisnika alternativnog smještaja
1. Revizija se obavezno vrši najmanje jednom u šest mjeseci.

**Član 32**

1. Nadležni organ po službenoj dužnosti vodi računa o svakom rješenju kojim je utvrđeno pravo na alternativni smještaj davanjem naknade za zakupninu stana odnosno davanjem u zakup ili korišćenje stana iz stambenog fonda opštine, i ispituje da li je došlo do promjene okolnosti kod korisnika alternativnog smještaja koje bi uticale na promjenu obima prava, odnosno prestanak prava na alternativni smještaj.
2. Nadležni organ je dužan da izvrši ponovno bodovanje i donese rješenje o promjeni obima prava, odnosno donese rješenje o prestanku prava korisniku alternativnog smještaja, najkasnije u roku od 15 dana od dana saznanja da korisnik alternativnog smještaja ne ispunjava uslove na osnovu kojih je stekao pravo na alternativni smještaj, odnosno odbio utvrđeni vid alternativnog smještaja.
3. U slučaju prestanka prava na zakup odnosno korišćenje stambene jedinice iz stambenog fonda opštine, postupak iseljenja sprovodi organ lokalne uprave nadležan za komunalno-stambene poslove

**VII NADZOR**

**Član 33**

Nadzor nad sprovođenjem ove odluke vrši nadležni organ za uređenje prostora.

**Komisija za kontrolu alternativnog smještaja**

**Član 34**

Predsjednik opštine po potrebi može imenovani povremene ili stalne komisije za kontrolu korišćenja alternativnog smjetaja.

**VIII ZAVRŠNA ODREDBA**

**Član 35**

Ova odluka stupa na snagu osmog dana od dana objavljivanja u ‘’Službenom listu Crne Gore – opštinski propisi’’.

Broj: \_\_\_\_\_\_\_\_\_\_\_

Opština Andrijevica, \_\_\_\_\_\_\_\_\_\_\_2021. godine,

**SKUPŠTINA OPŠTINE ANDRIJEVICA**

**PREDSJEDNIK,**

Mladen Đukić, s.r.

**O b r a z l o ž e nj e**

**I PRAVNI OSNOV**

Pravni osnov za donošenje ove odluke sadrži se u odredbama člana 171 stav 5 Zakona o planiranju prostora i izgradnji objekata (‘’Službeni list CG’’, broj 64/17, 44/18., 63/18 i 18/20), člana 38 stav 1 tačka 2 Zakona o lokalnoj samoupravi (‘’Službeni list CG’’, broj 2/18,34/1 8 i 38/20) člana 35 Statuta opštine Andrijevica (‘’Službeni list CG – opštinski propisi’’ broj 32/18).

Članom 171 stav 5 Zakona o planiranju prostora i izgradnji objekata propisano je da bliže uslove, način, postupak i kriterijume za obezbjeđivanje alternativnog smještaja propisuje nadležni organ lokalne samouprave, uz prethodnu saglasnost Ministarstva.

U članu 38, stav 1 tačka 2 Zakona o lokalnoj samoupravi propisno je da skupština opštine donosi propise i druge akte.

Članom 35 Statuta je propisano da skupština donosi propise i druge opšte akte.

Saglasno članu 171 stav 5 Zakona o planiranju prostora i izgradnji objekata, Ministarstvo održivog razvoja i turizma dalo je saglasnost na Predlog odluke o obezbjeđivanju alternativnog smještaja broj \_\_\_\_\_\_od \_\_\_\_\_\_\_2021. godine.

**II RAZLOZI ZA DONOŠENJE ODLUKE**

Skupština Crne Gore je donijela Zakon o izmjenama i dopunama Zakona o planiranju prostora i izgradnji objekata koji je stupio na snagu 14. avgusta 2020. godine. Ovim zakonom je, između ostalog, propisana obaveza jedinici lokalne samouprave da bliže uslove, način, postupak i kriterijume za obezbjeđivanje alternativnog smještajau određuje nadležni organ lokalne samouprave uz prethodnu saglasnost Ministarstva.

**III OBJAŠNJENJE OSNOVNIH PRAVNIH INSTITUTA**

Predlogom Odluke o obezbjeđivanju alternativnog smještaja propisane su po poglavljima osnovne odredbe, u okviru kojih obrazložen pojam alternativnog smještaja, rodna senzitivnost, nadležnost za donošenje rješenja.

Poglavlje II način obezbjeđivanja sredstava za alternativni smještaj i kriterijumi za korišćenje sredstava.

Poglavlje III procedura utvrđivanja načina obezbjeđivanja alternativnog smještaja.

Poglavlje IV – kriterijumi i uslovi za utvrđivanje načina obezbjeđivanja alternativnog smještaja.

Poglavlje V – Primjena kriterijuma za utvrđivanje načina obezbjeđivanja alternativnog smještaja

Poglavlje VI – Revizija i prestanak prava na alternativni smještaj .

Poglavlje VII – Nadzor – Ovim poglavljem je utvrđen nadzor nad sprovođenjem ove odluke.

Sa svega naprijed navedenog predlažemo Skupštini opštine Andrijevica da usvoji Odluku o obezbjeđivanju alternativnog smještaja kao u datom tekstu.

**Sekretarijat za opštu upravu, društvene djelatnosti, urbanizam Kkomunalnu djelatnost i zaštitu životne sredine .**